Document ID: 32015R0553

A BIZOTTSÁG (EU) 2015/553 VÉGREHAJTÁSI RENDELETE
(2015. április 7.)
a cerevisane hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 22. cikke (1) bekezdésére, összefüggésben 13. cikke (2) bekezdésével,
mivel:
(1)
Az 1107/2009/EK rendelet 7. cikkének (1) bekezdése értelmében Franciaországhoz 2012. március 5-én kérelem érkezett az Agro-Levures et Dérivés SAS-tól a cerevisane hatóanyagként való jóváhagyására vonatkozóan. A rendelet 9. cikke (3) bekezdésének megfelelően Franciaország jelentéstevő tagállamként 2014. május 14-én a kérelem elfogadhatóságáról értesítette a Bizottságot.
(2)
A jelentéstevő tagállam 2013. február 23-án benyújtotta a Bizottságnak, és másolatban az Európai Élelmiszerbiztonsági Hatósághoz (a továbbiakban: Hatóság) is eljuttatta értékelőjelentés-tervezetét, amely azt vizsgálja, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.
(3)
A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A Franciaország által a kiegészítő adatokról készített értékelés aktualizált értékelőjelentés-tervezet formájában került benyújtásra 2014 januárjában.
(4)
A Hatóság 2014. május 5-én tájékoztatta a kérelmezőt, a tagállamokat és a Bizottságot arra vonatkozó következéseiről, hogy a cerevisane hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak (2). A Hatóság nyilvánosságra hozta következtetéseit.
(5)
A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.
(6)
A Bizottság 2014. december 11-én bemutatta a Növények, Állatok, Élelmiszerek és Takarmányok Állandó Bizottságának a cerevisane hatóanyagra vonatkozó felülvizsgálati jelentést és a cerevisane jóváhagyásáról szóló rendelettervezetet.
(7)
Legalább egy, cerevisane-t tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkben előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni. Ezért a cerevisane jóváhagyása indokolt.
(8)
A Bizottság továbbá azon a véleményen van, hogy a cerevisane az 1107/2009/EK rendelet 22. cikke értelmében vett kis kockázatú hatóanyag. A cerevisane nem aggodalomra okot adó anyag és megfelel az 1107/2009/EK rendelet II. mellékletének 5. pontjában meghatározott feltételeknek. A cerevisane fő alkotóelemét a természetben elterjedt élesztő, a Saccharomyces cerevisiae sejtfalai adják. A Saccharomyces cerevisiae-t széles körben használják az élelmiszertermelés területén (sütés, alkoholos italok, táplálékkiegészítők), nincsenek adatok arról, hogy rendszeres fogyasztása káros lenne. Az 1107/2009/EK rendelet által jóváhagyott felhasználások mellett az emberek, az állatok és a környezet e hatóanyagoknak való további expozíciója várhatóan a természetben előforduló reális expozícióhoz képest elhanyagolható.
(9)
Ezért a cerevisane kis kockázatú hatóanyagként való jóváhagyása indokolt. Az 1107/2009/EK rendelet 13. cikkének (4) bekezdése szerint az 540/2011/EU végrehajtási rendelet (3) mellékletét ennek megfelelően módosítani kell.
(10)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk
Hatóanyag jóváhagyása
Az I. mellékletben meghatározott cerevisane hatóanyag az ugyanazon mellékletben foglalt feltételekkel jóváhagyásra kerül.
2. cikk
Az 540/2011/EU végrehajtási rendelet módosításai
Az 540/2011/EU végrehajtási rendelet melléklete e rendelet II. mellékletének megfelelően módosul.
3. cikk
Hatálybalépés és az alkalmazás kezdetének időpontja
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2015. április 7-én.

Labels: 3
1
6